***As Above, So Below*** er en amerikansk skrekkfilm fra 2014 regissert av John Erick Dowdle, som også skrev manus sammen med broren sin Drew. Filmen hadde premiere 29. august 2014, og hovedrollene spilles av Perdita Weeks, Ben Feldman og Edwin Hodge.

Handling
--------

Scarlett Marlowe fortsetter sin døde fars leting etter de vises stein, en legendarisk alkymistisk substans først oppdaget av Nicolas Flamel. Steinen er i stand til å gjøre forskjellige metaller om til gull eller sølv, samt gi evig liv. Scarlett oppdager artefakten "Rose Key" i en hule som snart skal rives. Men etter at hun ser en visjon om en hengt mann, begynner rivningen og hun slipper bare så vidt unna. Scarlett reiser deretter til Paris. Hun verver sin tidligere kjæreste George og kameramannen Benji. Ved å bruke koder fra nøkkelen løser de en gåte på Flamels gravstein, og får koordinater som peker mot Katakombene i Paris. Scarlett forsøker å nå stedet i løpet av en offisiell omvisning, men dette er strengt forbudt.

En fremmed forteller dem om en guide som heter Papillon, som kan hjelpe dem hvis de finner ham på en fest i nærheten. Scarlett verver Papillon, kjæresten hans Souxie og vennen hans Zed. Papillon tar gruppen med til en forbudt inngang ved katakombene. George nekter først å gå inn. Men når en politimann konfronterer dem, rømmer gruppen inn i hulene. De møter snart en gruppe syngende kvinnelige kultister, inkludert en kvinne de så på samme fest som Papillon. Når gruppen kryper gjennom en smal tunnel, kollapser den. De blir derfor fanget, og tvunget til å gå videre i håp om å finne en annen utgang. Gruppen finner en blokkert tunnel, men Papillion forklarer at folk som går gjennom den tunnelen forsvinner. Vennen hans La Taupe var blant disse savnede. Han prøver å ta en annen vei, men gruppen havner på en eller annen måte tilbake ved den blokkerte tunnelen - og de bestemmer seg for å bryte seg gjennom den ødelagte tunnelen.

Der møter de La Taupe. Han forteller dem å gå lenger ned er den eneste veien ut. De finner til slutt en grav med en bevart tempelridder, en haug med skatter og Nicolas Flamel-steinen. Etter at de har tatt steinen, utløser forsøk på å ta skatten en felle og kollapser rommet. La Taupe virker fortapt under ruinene. Ved å bruke Flamel-steinen leger Scarlett på magisk vis et sår på Souxies arm. De finner en tegning av en dør i taket, sammen med en gnostisk Davidsstjerne - dette symboliserer "Som over, så under" som avslører en skjult åpning i gulvet. Når de går gjennom denne åpningen finner de en tunnel merket med uttrykket "Forlat alt håp, dere som går inn her" på gresk, identisk med manuset ved inngangen til Helvete i Den guddommelige komedie.

På den andre siden av tunnelen finner gruppen en opp-ned refleksjon av rommet de nettopp forlot, hvor La Taupe på en eller annen måte venter på dem. Han dreper Souxie, før han forsvinner sporløst. Kort tid senere blir Benji klemt til døde. Papillon blir deretter sugd inn i en brennende bil hvor broren hans tilsynelatende sitter inni. Bilen imploderer, og begraver Papillon i gulvet av tunnellen. Scarlett, George og Zed går videre og ser skremmende ånder og demoner. Statuer i veggen våkner til live, og en av dem river opp halsen til George. Scarlett forsøker å lege såret med Flamel-steinen, men dette fungerer ikke.

Scarlett ser en ny hallusinasjon av en hengt mann, og denne gangen gjenkjenner ham som faren hennes. Hun ber om unnskyldning for å ha ignorert en telefon-samtale fra ham kort tid før han begikk selvmord, og visjonen av faren hennes forsvinner. Forfulgt av demoner havner de tre overlevende i et hjørne foran et mørkt hull. Scarlett forklarer at de må hoppe ned i hullet, og bekjenne deres tidligere synder for å unnslippe i live. George tilstår at han ikke klarte å redde broren sin fra å drukne, og Zed innrømmer at han nekter å ta hånd om sitt eget barn. De hopper ned i hullet, og overlever mirakuløst. De oppdager et kum i bunnen, som leverer dem rett opp til gatene i Paris. Scarlett avslutter loggen hun hadde skrevet på, at hun aldri søker etter verdifulle skatter - bare sannheten.

Skuespillere
------------

* Perdita Weeks som Scarlett Marlowe
* Ben Feldman som George
* Edwin Hodge som Benji
* François Civil som Papillon
* Marion Lambert som Souxie, Papillons kjæreste
* Ali Marhyar som Zed, Papillons venn
* Pablo Nicomedes som La Taupe, Papillons venn
* Hamidreza Javdan som Reza
* Roger Van Hool som faren til Scarlett
* Samuel Aouizerate som Danny. Georges yngre bror, som druknet som barn.
* Kaya Blocksage som en kurator

Referanser
----------

1. ↑   Internet Movie Database, www.imdb.com, verkets språk engelsk, besøkt 17. august 2016[Hentet fra Wikidata]

Eksterne lenker
---------------

* (en) *As Above, So Below* på Internet Movie Database Rediger på Wikidata

* (da) *As Above, So Below* i Danmark Nationale Filminstitut Rediger på Wikidata

* (en) *As Above, So Below* på AllMovie Rediger på Wikidata

* (fr) *As Above, So Below* på Allociné Rediger på Wikidata

* (nl) *As Above, So Below* på MovieMeter Rediger på Wikidata

* (en) *As Above, So Below* på Rotten Tomatoes Rediger på Wikidata

* (en) *As Above, So Below* på Metacritic Rediger på Wikidata

* (en) *As Above, So Below* på Box Office Mojo Rediger på Wikidata


|  |  |
| --- | --- |
| Oppslagsverk/autoritetsdata | BBC Things
 |